Eiropas Parlamenta 2007. gada 22. maija normatīvā rezolūcija par priekšlikumu Padomes regulai par zvejniecības partnerattiecību nolīguma noslēgšanu starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (COM(2006)0804 - C6-0506/2006 - 2006/0262(CNS))



Oficiālais Vēstnesis 102 E , 24/04/2008 Lpp. 0108 - 0110



P6_TA(2007)0192 Zvejniecības partnerattiecību nolīgums starp EK, no vienas puses, un Dāniju un Grenlandi, no otras puses * Eiropas Parlamenta 2007. gada 22. maija normatīvā rezolūcija par priekšlikumu Padomes regulai par zvejniecības partnerattiecību nolīguma noslēgšanu starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (COM(2006)0804 — C6-0506/2006 — 2006/0262(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (COM(2006)0804) [1], - ņemot vērā 37. pantu kopā ar EK līguma 300. panta 2. punktu, - ņemot vērā EK līguma 300. panta 3. punktu, saskaņā ar kuru Padome ar to ir apspriedusies (C6-0506/2006), - ņemot vērā Reglamenta 51. pantu un 83. panta 7. punktu, - ņemot vērā Zivsaimniecības komitejas ziņojumu un Budžeta komitejas atzinumu (A6-0161/2007), 1. apstiprina grozīto Komisijas priekšlikumu un apstiprina nolīguma noslēgšanu; 2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa uzsākt saskaņošanas procedūru, kas paredzēta 1975. gada 4. marta Kopīgajā deklarācijā, ja Padome ir paredzējusi nepievienoties Parlamenta apstiprinātajam tekstam; 5. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 6. uzdod priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 2.a apsvērums (jauns) | (2a) Ja Apvienotā komiteja zvejas iespējas nosaka tādā apjomā, kas ir mazāks par pielikuma I nodaļā noteikto apjomu, Grenlandes pienākums ir Kopienai to kompensēt ar atbilstošām zvejas iespējām turpmākajos gados vai ar citām zvejas iespējām tajā pašā gadā, vai arī atvelkot noteiktu daļu no saskaņotā maksājuma. | Grozījums Nr. 2 2.b apsvērums (jauns) | (2b) Ja pēc 2010. gada kvotas vairs neatbilst ES politikai par ilgtspēju, Komisijai vajadzētu būt tiesībām tās attiecīgi labot. | Grozījums Nr. 3 2.c apsvērums (jauns) | (2c) Īstenojot protokola 2. panta 1. punktu, jāņem vērā nosacījumi, kas noteikti protokola 1. panta 2. punktā. | Grozījums Nr. 4 3.a pants (jauns) | 3.a pants Komisija ik gadu ziņo Eiropas Parlamentam un Padomei par šā protokola 4. pantā izklāstītās zvejniecības politikas īstenošanas rezultātiem. | Grozījums Nr. 5 4. panta 1.a punkts (jauns) | Komisija katru gadu novērtē, vai dalībvalstis, kuru kuģi zvejo saskaņā ar šo protokolu, ir izpildījušas prasību par pārskatu sniegšanu. Ja šīs valstis to nav izdarījušas, Komisija tām atsaka pieprasījumus piešķirt licences nākamajam gadam. | Grozījums Nr. 6 4.a pants (jauns) | 4.a pants Līdz šā protokola termiņa beigām un pirms sarunu uzsākšanas par tā iespējamu atjaunošanu Komisija iesniedz Eiropas Parlamentam un Padomei šā protokola izpildes novērtējumu, tostarp izmaksu un ieguvumu analīzi. | [1] OV vēl nav publicēts. --------------------------------------------------